Mõisa peahoone. Vaade läänest
Mõisa peahoone. Vaade põhjast
Mõisa piirdemüürid
**Udriku mõis** (saksa keeles Uddrich) oli rüütlimõis Kadrina kihelkonnas Virumaal. See kuulus pärusmõisana selle loomisest kuni 1919. aasta võõrandamiseni Rehbinderi aadlisuguvõsale. Tänapäeval asub kunagine mõis Lääne-Viru maakonnas Kadrina vallas.

Ajalugu
-------

Rootsi kuningas Gustav II Adolf kinkis Polli ja Udriku mõisa 1628. aastal Harju-Viru õiguse järgi Elisabeth von Rehbinderile (sünd von Vietinghoff) tema surnud mehe Bernhard von Rehbinderi (–1626) teenistuse eest. 1642. aastal eraldati Udriku mõis Rehbinderitele kuulunud Polli mõisast. Bernhard von Rehbinderi pärandus jagati tema poegade Heinrich ja Bernhard von Rehbinderi vahel. Heinrich sai Udriku mõisa ja küla ning Bernhard (– 20. august 1656) Polli mõisa.

17. sajandi lõpust alates olid mõisa omanikeks Udriku vabahärra Heinrich von Rehbinder (1604–1680), tema poeg, vabahärra Otto von Rehbinder (u 1640–1710), tema poeg, vabahärra Gustav Magnus von Rehbinder (u 1673–1734), tema poeg, leitnant ja vabahärra Heinrich Johann von Rehbinder (1710–1756) ning tema vend, Saksi-Weimari kammerhärra ja riiginõunik, krahv Otto Magnus von Rehbinder (1727–1792). 1781. aastast sai mõisa omanikuks Otto Magnus von Rehbinderi poeg, Virumaa kreisimarssal krahv Gustav von Rehbinder (1756–1826) ning tema poeg, maanõunik ja haagikohtunik krahv Karl von Rehbinder (1793–1851). Aastast 1853 sai mõisa omanikuks Karl von Rehbinderi poeg, Eestimaa rüütelkonna peamees, krahv Reinhold von Rehbinder (1831–1905) ning aastast 1906 krahv Heinrich von Rehbinder (1860–1929), kes jäi ka viimaseks võõrandamiseelseks omanikuks enne 1919. aasta maareformi.

Udriku mõisa Polli kõrvalmõisas toodeti juba 1808. aastast kalevit, tooraineks oli meriinolammaste vill.

### Mõisa piirkonnas asunud külad

* saksa Nagall
* saksa Meaküll
* saksa Tocklop

Mõisa park
Mõisa park
Mõisa karjalaut
### Mõisast valdadeks

1866. aastal moodustati Udriku mõisa maadest Kadrina kihelkonda kuulunud Undla vald (Undel) ja Udriku vald (Uddrich). 17. oktoobril 1866 liideti Udriku vallaga ka Ilmastu, kuid 21. novembril 1866 liitmisotsus tühistati. 1893. aastal liideti Udriku vald Undla vallaga ühiseks Undla vallaks.[*viide?*]

Mõisakompleks
-------------

Esinduslik peahoone valmis aastail 1796–1803 Virumaa kreisimarssal krahv Gustav von Rehbinderi eestvõtmisel. Kahekorruselise klassitsistliku kivihoone fassaadi keskosas on nelja joonia sambaga kolmnurkviiluga portikus. Härrastemaja kaunistab hammaslõikeline friis ning akende kohal paiknevad kolmnurkfrontoonid.[*viide?*]

Portikuse ees seisavad kaks malmlõvi, mis on osaliselt kahjustatud.[*viide?*]

Mõisa peahoones tegutseb hooldekodu.

Lisaks peahoonele on Udriku mõisakompleksis mitu kõrvalhoonet, mis kuuluvad kultuurimälestiste hulka:

* 2 karjalauta – ühes neist asuvad hooldekodu päevakeskus ja eluruumid;
* kelder;
* kasvuhoone;
* meierei – ehitatud ilmselt 19. sajandi lõpus ja 20. sajandi alul. Ümberehituste käigus on seal vahepeal olnud saun. 1990. aastate lõpu poole ehitati Rootsi finantsabiga algne meierei ümber kortermajaks, et osutada toetatud elamise teenust;
* viinavabrik.

1935. aastal asutati kaitseministeeriumi juurde riigiasutus, Vabadusristi kavaleride kodu. Asutuse eesmärk oli anda peavarju ja muid sotsiaalseid hüvesid abi vajavatele Vabadusristi kavaleridele ja nende perekonnaliikmetele. Asutus haldas Virumaa Udriku riigimõisat, selle hooneid ning muid objekte. Imastu mõisas asus Imastu invaliidide kodu.

* Peahoone peasaalPeahoone peasaal
* Peahoone peasaalPeahoone peasaal
* Peahoone muusikatubaPeahoone muusikatuba
* Mõisa kelderMõisa kelder
* Mõisa kelderMõisa kelder
* ViinavabrikViinavabrik
* Mõisa kasvuhooneMõisa kasvuhoone

Mõisa kalmistu
--------------

Kalmistu jääb mõisa peahoone eest linnulennult umbes 650 m kaugusele kirdesse.

Vaata ka
--------

* Kategooria:Udriku mõisnikud

Viited
------

1. ↑  Polli mõis (Kadrina khk)
2. ↑  Eesti Ajalooarhiivi Kinnistute register: Udriku mõis (Kadrina khk)
3. ↑  Siim Sultson, Tekstiilitööstus kui Eesti tööstuse teerajaja, Äripäev, 15. november 2006
4. ↑  Kommissionwackenbuch
5. ↑  Udriku mõisa peahoone kultuurimälestiste riiklikus registris
6. ↑  Udriku mõisa karjalaut 1 kultuurimälestiste riiklikus registris
7. ↑  Udriku mõisa karjalaut 2 kultuurimälestiste riiklikus registris
8. ↑  Udriku mõisa kelder kultuurimälestiste riiklikus registris
9. ↑  Udriku mõisa kasvuhoone kultuurimälestiste riiklikus registris
10. ↑  Udriku mõisa meierei kultuurimälestiste riiklikus registris
11. ↑  Udriku mõisa viinavabriku varemed kultuurimälestiste riiklikus registris
12. ↑  *Eesti Entsüklopeedia.* 8. köide: *Tanulane–Yvon.* Tartu: Loodus, 1937, lk 620.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Udriku mõis** |

* Udriku mõis Rahvusarhiivi Eesti ala mõisate registris
* Udriku mõis Eesti mõisaportaalis
* Udriku mõis (Kadrina khk), Kinnistute register Eesti Rahvusarhiivis
* Udriku mõis kultuurimälestiste riiklikus registris

Välislingid
-----------

  


Kadrina kirik
Kadrina kihelkond

**Kirik**: Kadrina  

**Mõisad**: Arbavere mõis | Eigu mõis | Hulja mõis | Hõbeda mõis | Imastu mõis | Ilumäe mõis | Jõepere mõis | Jõetaguse mõis | Kadrina kirikumõis | Kihlevere mõis | Kolu mõis | Kruusimäe mõis | Kõrve mõis | Lante mõis | Lasila mõis | Liblika mõis | Liigvere mõis | Lepiku mõis | Loksu mõis | Muike mõis | Muusi mõis | Mõndavere mõis | Neeruti mõis | Oonurme mõis | Pala mõis | Pakitu mõis | Palmse mõis | Polli mõis | Pressi mõis | Päri mõis | Saksi mõis | Sakussaare mõis | Sinnepali mõis | Soomukse mõis | Tuimõisa mõis | Tõdva-Kõnnu mõis | Udriku mõis | Undla mõis | Uku mõis | Vandu mõis | Vasivere mõis | Vatku mõis | Vohnja mõis | Võduvere mõis | Võsu mõis